
ACIA CONCILII. 

f 

QABBATO quod erat dies trigesimus Septembris, an* 
^ no Salutis mdcccliv inceptum est Concilium Primum 
Neo Eboracense. Hora septima P. M. convenerunt in 
aedibus Archiepiscopalibus Illmi ac Revmi Praelati ad 
concilium provinciale habendum ex litteris convoca- 
tionis Illffii ac Revmi D. Neo Eboracensis. 

Aderant autem Revmus ac Illmus Archiepiscopus, 
Revmi ac Illmi Episcopi ejus suffraganei septem : — I. 
Albanensis; II. Bostoniensis ; III. Buffalensis; IY. 
Hartfordensis ; Y. Brooklynensis ; YI. Newarcensis ; 
VH. Burlingtoniensis. Conveniunt igitur hora jam 
dicta Revmi ac Illmi praelati supradicti, ad consessum 
privatum habendum apud Revmum D. Archiepiscopum 
ut regulas quasdam statuant pro negotiis Concilii or- 
dine tractandis, et ut illorum nomina proponantur quos 
crastina die in Officiales Concilii eligere placeat. 

Proponente Revmo D. Archiepiscopo, sequentes 
officiales nominantur. 

Promotor, Illmus ac Revmus D. Joannes McClos- 
key, Episcopus Albanensis. 

Secretarii, Rev. D. Jeremias W . Cummings, S. T. D.,. 
et Rev. D. Thomas S. Preston. 

Magister Cæremoniaruui, Rev. D. Franciscus 
McNierny. 

Cantores, Rev. D. Cornelius Franciscus Smarius, 
S. J., et D. Hector Glackmeyer, S. J. 

Proponente eodem Revmo et Illmo Domino Archi- 
episcopo, sequentia inter Patres communi consilio sta- 
bilita sunt : 

De rebus tractandis in tribus congregationibus Pa- 
trum particularibus agatur. 

Primae congregationi de quaestionibus ad discipli- 
nam et jurisdictionem Ecclesiasticam pertinentibus, in- 
tererunt Bostoniensis et Albanensis. 

Secundae congregationi de quaestionibus ad bona 
Ecclesiastica pertinentibus, Hartfordensis et Newar- 
censis. 

Tertiae congregationi cujus erit de puerorum 
Catholicorum educatione, et de foliis publicis agere, 
intererunt Albanensis, Buffalensis, et Brooklynensis. 

Quotidie hora decima A. M., convenient PP. omnes 
in Ecclesia ubi post invocationem S. Spiritus, Archi- 
episcopus, vel alius congregationis particularis praeses, 
ordine servato ea referet quæ visa fuerint plerisque, et 
decretum proponetur. 

Congregationibus generalibus privatis PP. soli Se- 
cretarii Concilii, praeter Patres adsint. Hora prima P. M. 
prandium erit apud Revmum D. Archiepiscopum ad 
quod praesules omnes et theologi invitantur. Legitur 
capitulum Scripturae et sub finem Martyrologium. Ho- 

ra tertia P. M. præsules et sacerdotes omnes qui quovis 
nomine concilio intersunt convenient in Ecclesia, ubi ea 
legentur quae decernenda visa fuerint, vel quæ Patres 
theologorum examini subjicere velint; et si quis animad- 
versiones facere cupiat audiatur. 

Statutum est sequentes Epistolas esse scribendas : 

1. Bostoniensi in nomine Patrum ad Summum 
Pontificem. 

2. Burlingtoniensi, gallico sermone ad Societatem ad 
fidem propagandam. 

3. Pastoralem ab RR. Archiepiscopo ad clerum 
populumque fidelem hujus provinciae. 

Sequentes quaestiones a Patribus pertractandas in 
concilio proponebat Ulmus ac Revmus Neo Eboracensis : 

I. An aliquid statuendum sit de jurisdictione exer- 
cenda in vicina Dioecesi a Presbyteris qui in limitibus 
propriae Dioecesis sunt constituti. 

IL De bonis ecclesiasticis tam mobilibus quam im- 
mobilibus et de modo ea possidendi et conservandi. 

III. De puerorum Catholicorum educatione, et 
quaenam media sint adhibenda ne eorum fides subjicia- 
tur perversionis periculo in locis ubi hi pueri scholas 
publicas adeunt. Alias quaestiones proponebat Ulmus, 
et Revmus. Hartfordensis. 


SESSIO PRIMA SOLEMNIS. 

Die primo Octobris qui erat Dominica XVII. post 
Pentecosten, A. D. MDCCCLIV, convenerunt Patres 

omnes cum suis theologis in aedibus Archiepiscopalibus, 
unde processione ordinata petierunt Metropolitanam 
Ecclesiam S. Patricii, Archiepiscopus et Episcopi plu- 
vialibus induti ac mitris ; Sacerdotes autem indumentis 
sacerdotalibus, stolis nempe et planetis. 

Missam de Spiritu Sancto celebravit Illmus. ac 
Revmus. D. Episcopus Albanensis, cui adstiterunt 
Adm. Rev. Gulielmus Starrs, archidiaconus ; Rev. D. 
Bernabdus Farrell, diaconus, Rev. D. Daniel Dur- 
ning, subdiaconus. 

Diaconi vero fuerunt juxta thronum Archiepiscopi 
adsistentes Adm. Rev. Michael McCarron et Rev. D. 
Gulielmus Quinn. 

Concionem ad populum habuit Illmus ac Revmus 
D. Archiepiscopus. 

Absoluto sacro, Sessio prima solemnis hujus Concilii 
provincialis habita est. 

Praeter Patres eidem interfuerunt sequentes : Adm. 
Rev. P. Clemens Boulanger, S. J., Superior Missionis 
Canadensis et Neo Eboracensis. 

Theologi ab Episcopis vel secum adducti vel Neo 
Eboraci designati: 

A Revmo et -Illmo Archiepiscopo. 

Adm. Rev. Gulielmus Starrs, V. G. 

Adm. Rev. Michael McCarron, Rev. Thomas 
Martin, O. S. D. 

A Revmo et Illmo Albanensi, Adm. Rev. Jo an- 
nes J. CONROT, V. G. 

A Revmo et Illmo Bostoniensi, Rev. D. Joannes 
M. Forbes. 

A Revmo et Illmo. Buffalensi Rev. D. Guleelmus 
Quinn et Rev. Josephus Helmprecht, C. SS. R. 

A Revmo et Illmo Hartfordensi, Rev. D. Mat- 
thæus Hart. 

A Revmo et Illmo Brooklynensi, Adm. Rev. D. 

JOANNES RaFFEINER, V. G. 

A Revmo et Illmo Newarcensi, Adm. Rev. D. 
Patricius Moran. 

A Revmo et Illmo Burlingtoniensi, Adm. Rev. D. 
Petrus M. Mignault. 

Adfuerunt etiam Rev. D. Jeremias W. Cummings, 
S. T. D. et Rev. D. Thomas S. Preston, designati Sec- 
retarii. 

Habita est igitur sessio juxta praescripta Pontifica- 
lis Romani. 

Perlecta sunt decreta Concilii Tridentini de Profes- 
sione fidei et de Residentia ; et Fidei professio juxta 
formulam a Pio IV. propositam emissa est. 


FORMA JURAMENTI. 

“TjlGO N. firma fide credo et profiteor omnia, et 
singula, quae continentur in Symbolo fidei, quo 
sancta Romana Ecclesia utitur; videlicet, Credo in 
unum Deum Patrem omnipotentem factorem cœli et 
terræ, visibilium omnium, et invisibilium. Et in unum 

Dominum Jesum Christum, Filium Dei unigenitum. 
Et ex Patre natum ante omnia sæcula. Deum de 
Deo, lumen de lumine, Deum verum de Deo vero. 
Genitum, non factum, consubstantialem Patri, per 
quem omnia facta sunt. Qui propter nos homines, et 
propter nostram salutem descendit de coelis. Et in- 
carnatus est de Spiritu sancto ex Maria Virgine : et 
homo factus est. Crucifixus etiam pro nobis sub 
Pontio Pilato, passus, et sepultus est. Et resurrexit 
tertia die, secundum Scripturas. Et ascendit in 
coelum; sedet ad dexteram Patris. Et iterum ven- 
turus est cum gloria judicare vivos et mortuos; cu- 
jus regni non erit finis. Et in Spiritum sanctum 
Dominum, et vivificantem; qui ex Patre Filioque 
procedit. Qui cum Patre et Filio simul adoratur, 
et conglorificatur ; qui locutus est per Prophetas. Et 
unam Sanctam Catholicam et Apostolicam Ecclesiam. 
Confiteor unum baptisma in remissionem peccatorum. 
Et expecto resurrectionem mortuorum. Et vitam ven- 
turi sæculi. Amen. Apostolicas, et Ecclesiasticas tra- 
ditiones, reliquasque ejusdem Ecclesiae observationes, 
et constitutiones firmissime admitto et amplector.” 

“ Item sacram Scripturam juxta eum sensum quem 
tenuit et tenet sancta mater Ecclesia, cujus est judi- 
care de vero sensu et interpretatione sacrarum Scrip- 
turarum, admitto ; nec eam unquam nisi juxta unani- 
mem consensum Patrum accipiam et interpretabor.” 
“Profiteor quoque septem esse vere et proprie 
Sacramenta novæ legis, a Jesu Christo Domino nostro 
instituta, atque ad salutem humani generis licet non 

omnia singulis, necessaria, scilicet : Baptismum, Confir- 
mationem, Eucharistiam, Poenitentiam, Extremam Unc- 
tionem, Ordinem, et Matrimonium ; iliaque gratiam 
conferre; et ex his Baptismum, Confirmationem, et 
Ordinem, sine sacrilegio reiterari non posse. Receptos 
quoque et approbatos Ecclesiæ Catholicae ritus, in su- 
pradictorum omnium Sacramentorum solemni adminis- 
tratione recipio et admitto : omnia et singula quæ de 
peccato originali, et de justificatione, in sacrosancta 
Tridentina Synodo definita et declarata fuerunt, am- 
plector et recipio.” 

“ Profiteor pariter in Missa offerri Deo verum, pro- 
prium, et propitiatorium sacrificium, pro vivis, et de- 
functis; atque in sanctissimo Eucharistiae Sacramento 
esse vere, realiter, et substantialiter corpus, et sangui- 
nem, una 6um anima, et divinitate Domini nostri Jesu 
Christi, fierique conversionem totius substantiae panis 
in corpus, et totius substantiae vini in sanguinem, quam 
conversionem Catholica Ecclesia Transubstantiationem 
appellat.” 

“Fateor etiam sub altera tantum specie, totum 
atque integrum Christum, verumque Sacramentum 
sumi. Constanter teneo Purgatorium esse, animasque 
ibi detentas fidelium suffragiis juvari. Similiter et 
Sanctos una cum Christo regnantes, venerandos atque 
invocandos esse ; eosque orationes Deo pro nobis 
offerre ; atque eorum reliquias esse venerandas. Fir- 
missime assero imagines Christi, ac Deiparæ semper 
Virginis, necnon aliorum Sanctorum habendas et retinen- 
das esse, atque eis debitum honorem ac venerationem 

impertiendam. Indulgentiarum etiam potestatem a 
Christo in Ecclesia relictam fuisse ; illarumque usum 
Christiano populo maxime salutarem esse affirmo. 
Sanctam Catholicam, et Apostolicam Romanam Eccle- 
siam, omnium Ecclesiarum matrem, et magistram ag- 
nosco ; Romanoque Pontifici, beati Petri Apostolorum 
principis successori, ac Jesu Christi Vicario veram 
obedientiam spondeo, ac juro. Cetera item omnia a 
sacris Canonibus, et CEcumenicis Conciliis, ac præcipue 
a sacrosancta Tridentina Synodo tradita, definita, et 
declarata, indubitanter recipio atque profiteor ; simul- 
que contraria omnia, atque hæreses quascumque ab 
Ecclesia damnatas, et rejectas, et anathematizatas, 
ego pariter damno, rejicio, et anathematizo. Hanc 
veram Catholicam fidem, extra quam nemo salvus esse 
potest, quam in præsenti sponte profiteor, et veraciter 
teneo, eamdem integram, et inviolatam, usque ad ex- 
tremum vitæ spiritum, constantissime (Deo adjuvante) 
retinere, et confiteri, atque a meis subditis, vel illis, 
quorum cura ad me in munere meo spectabit, teneri, 
doceri, et praedicari, quantum in me erit, curaturum, 
Ego idem N. spondeo, voveo, ac juro. Sic me Deus 
adjuvet, et hæc sancta Dei Evangelia.” 

Tandem Benedictione solemni ab Illmo. ac Revmo 
Archiepiscopo impertita, omnes processionaliter ad 
aedes Archiépiscopales reversi sunt. 

CONGREGATIO PRIMA PRIVATA. 

FERIA IX. DIE II. OCTOBRIS HABITA. 

Hora decima A. M. conveniunt Patres rochettis et 
mozettis induti in sacristia ecclesiae Metropolitanae ad 
congregationem habendam. Præter Patres adfuere 
tantum Concilii Secretarii. 

Quaestiones a Patribus propositae quatuor congre- 
gationibus theologorum delatae sunt : 

Primae congregationi cui intersunt Adm. Rev. 
DD. Gulielmus Starrs, Patricius Moran, et Joan- 
nes Raffeiner, quæstio “ De Bonis Ecclesiasticis.” 
Secundæ Congregationi cui intersunt Adm. Rev. 
Michael McCarron, Rev. DD. Jo annes M. Forbes, et 
Matthæus Hart, quæstio tertia “ De Jurisdictione in 
dioecesi vicina exercenda.” 

Tertiæ congregationi, cui intersunt Adm. Rev. D. 
D. Clemens Boulanger, S. J., Petrus M. Mignault, 
et Joannes J. Conroy quæstio prima “ De puerorum 
educatione.” 

Quartæ congregationi cui intersunt Rev. DD. Jo- 
sephus Helmprecht, C. SS. R., et Gulielmus Quinn, 
alia quæstio ab Illmo. Hartfordensi proposita. 

Latum est decretum Primum “ Patres Concilii .” 
Quum hora advenisset qua de episcopo ad sedem 
Portlandensem nominando agendum esset, recesserunt 
Secretarii 


CONGREGATIO PRIMA PUBLICA, 

Eodem die, hora tertia P. M. in Ecclesia metropoli- 
tana habita 

Adfuere Patres omnes necnon theologi a Patribus 
vel adducti vel designati. Quaestiones quæ congrega- 
tionibus theologorum mane delatæ sunt ab RR Archi- 
episcopo et aliis PP. sunt elucidatæ. 

CONGREGATIO SECUNDA PRIVATA. 

FERIA TERTIA, DIE III. OCTOBRIS HABITA. 

Adfuere PP. omnes cum concilii officialibus. Ar- 
gumentum erat inter PP. de quaestione quinta. Quaes- 
tio sexta Congregationi primae theologorum delata est. 
Actum est etiam de quaestionibus VII., VIII., et IX. 

Quaestio decima delata est congregationi secundae 
theologorum. 

Ad mentem Buffalensis argumentum erat inter 
PP. utrum expediat S. Sedi supplicare pro permissione 
incensum adhibendi ad Offertorium in Missa Cantata 
quæ sine Diacono et Sub-Diacono celebretur. Attamen 
cæteri PP. responderunt negative. 

Ab Albanensi quaestio allata est utrum aliquid 
statuendum sit de foliis publicis quæ catholicum nomen 
præ se ferunt et negotia ad ecclesiam ej usque ministros 
pertinentia in typis pertractant. Quaestio hæc congre- 
gationi particulari theologorum est commendata. Con- 
gregationi huic intersunt Adm. R D. J. J. Conrot, 
Adm. R D. Patricius Moran, R D. Joannes M. 
Forbes. 

Alia quaestio, “ quoniam banna matrimonii publi- 
canda in provincia nostra mox erunt, quid domicilium 
oonstituere hisce in regionibus sentiatur,” commendata 

est congregationi theologorum cui intersunt Adm. R. 
D. Gulielmus Starrs, Adm. R. D. Petrus M. Mig- 
nault, Rev. D. Matthæus Hart. 


CONGREGATIO SECUNDA PUBLICA 

Eadem die, hora tertia P. M. 

Sententiae theologorum de quaestionibus sibi a PP. 
traditis in lucem prolatae sunt. De hisce quaestioni* 
bus argumentum inter theologos Patribus interroganti- 
bus habitum est. 


SESSIO SECUNDA 

DIE IV. OCTOBRIS. 

Hora nona A. M. convenerunt in Ecclesia, PP. 
omnes et theologi. Missam pro defunctis praesulibus 
hujus provinciae celebravit Ulmus ac Revmus D. Epis- 
copus Burlingtoniensis ; cui adstiterunt Adm. Rev. Guli- 
elmus Starrs, Archidiaconus, Rev. D. Bernardus Far- 
rell , Diaconus, Rev. D. Daniel Durning Subdia- 
conus. 

Finita Missa concionem ad populum habuit Ulmus 
et Revmus D. Buffalensis. 

Absolutio a Revmo. et Ulmo. D. Neo Eboracensi 
facta est, qua finita prælâti omnes pluvialia et Mitras 
sumpserunt, et habita est sessio secunda solemnis ad nor- 
mam Pontificalis Romani ; hodie tamen nulla lecta sunt 
decreta. 


Digitized by CjOOQle 



14 


CONCILIUM. 


CONGREGATIO PUBLICA TERTIA. 

EODEM DIE — HORA III. P. M. HABITA. 

Agitur apud Patres de quaestionibus theologis jam 
subjectis, et multa in medium allata sunt, sed propter 
temporis brevitatem rerumque considerandarum gravi- 
tatem placuit Re vinis ut denuo in congregationibus de 
iisdem quaestionibus ageretur. 


CONGREGATIO PRIVATA TERTIA 

FEK1A QUINTA DIE V. OCTOBIS HORA X. A. M. 

Adfuere PP. omnes cum officialibus. 

Disceptatum est inter Patres de jurisdictione a sa- 
cerdotibus exercenda in diœcesi vicina, tamen ad nul- 
lam regulam stabiliendam ventum est. 

De bonis ecclesiasticis, et de modo ea possidendi fuit 
argumentum, et Congregatio cui delata fuerat talis 
quaestio, responderunt non expedire de re conciliariter 
agere. 


CONGREGATIO PUBLICA QUARTA. 

EODEM DIE HORA III. P.,M. 

Congregationes theologorum quibus commissae fue- 
rant quaestiones hesterna die, responderunt et lectae 
sunt earum relationes. Quaestio inter theologos tunc 
habita est an aliquid de foliis publicis decerni possit, et 
insuper quid sentiri et statui debeat de domicilio. Deni- 
que quaestiones novae a Revmo Promotore allatae sunt. 

1°. “ An expediat regulam aliquam statuere quæ mutuo 
definiat et explicet officia Pastoris ej usque Vicarii vel 
Assistentis ? ” 

2°. “ An expediat decernere ut presbyterium vel pas- 
toralis residentia provideatur in omni casu quo ecclesia 
existât vel aedificetur, et ut talis residentia sub eodem 
titulo quo reliqua ecclesiastica bona ab Ordinario possi- 
deatur.” 

Prima quaestio congregationi speciali theologorum 
data est, cui interfuerunt Adm. R. D. Moran, Rev. D. 
D. Quinn, et Hart. 

Quaestio secunda congregationi tertiae tradita est. 

CONGREGATIO QUARTA PRIVATA 

FERIA SEXTA, HORA X. A M. 

Adfuere Patres omnes. Argumentati sunt PP. de 
sacerdotibus ecclesias suas debitis onerantibus, et la- 
tum est decretum quod incipit “ Cum non raro ac- 
ciderit ” duobus PP. dissentientibus. Congregatio 
cui delata est quaestio de puerorum educatione decre- 
tum proposuerunt “ Patres Concilii ” quod uno dissen- 
tiente latum est. Lata sunt quoque decreta sequentia : 
“ Patribus imprimis visum est ,” et “ Haud superva- 
camum? Circa finem recedentibus secretariis actum 
est de erectione sedis Bostoniensis in sedem Archie- 
piscopalem. 

CONGREGATIO PUBLICA QUINTA. 

EODEM DIE HORA III. P. U. 

Quaestio inter theologos ventilata est an expediat 
aliquam regulam statuere de officiis Pastoris ejusque 
Vicarii. 

Congregatione hac ad finem perducta, Ulmus ac 
Revmus Metropolitanus theologos humaniter admo- 
dum gratioseque affatus est, eisdem PP. omnium 
nomine gratias referens propter labores ab eis assidue 
et alacriter perlatos. 

CLON GREG ATIO QUINTA PRIVATA. 

8ABBATO DIE VII. HORA X. A. M. 

Adfuere Patres excepto Ulmo ac Revmo Promo- 
tore qui propter mortem sororis abfuit. 

Disceptatum est inter Patres de quaestione an ex- 
pediat regulam aliquam sancire de residentiis pastorali- 
bus erigendis. Latum est decretum “ Meminerint sa- 
cerdotes duobus PP. dissentientibus. 


CONGREGATIO SEXTA ET ULTIMA PRIVATA. 

HORA III. P. M. EODEM DIE. 

Adfuere PP. omnes excepto Illmo ac Revmo 
Episcopo Albanensi. 

Perlectas sunt et approbatae epistolae sequentes : 
Epistola ad summum Pontificem a Bostoniensi con- 
scripta. 

Epistola ad Societatem ad fidem propagandam. 

Epistola Pastoralis ad clerum populumque hujus 
Provinciae. 

Patribus placuit decreta hujus Concilii ad pedes 
SSmi D. N. Papæ deferri per manus Buflalensis. Pa- 
tribus placuit ut S. Sedi supplicaretur, facultates jam 
ad biennium datas renovare, et ad quinquennium beni- 
que concedere. 

Delecti sunt Bostoniensis et Buffalensis qui actis a 
Secretariis recte conscribendis invigilarent. 


SESSIO TERTIA SOLEMNIS. 

DIE VIII. OCTOBRIS QUI BEAT DOMINICA XVIII. POST PENT. 

Hora decima facta est processio Patrum Omnium, theo- 
logorum et multorum Sacerdotum ab ædibus Archiepis- 
copalibus ad ecclesiam Metropolitanam. Missam cele- 
bravit Ulmus ac Revmus Archiepiscopus, cui adstiterunt 
Archidiaconus, Adm. Rev. D. Gulielmus Stares, dia- 
conus, Rev. D. Bernardus Farrell, subdiaconus Rev. 
D. Daniel Durning, diaconi autem prope thronum assis- 
tentes Adm. Rev. D. Michael McCarron et Rev. 
D. Gulielmus Quinn. 

Missa absoluta, concionem ad populum habuit Ulmus 
ac Revmus D. Albanensis. Deinde cantati sunt psalmi 
et Orationes juxta praescripta Pontificalis Romani pro 
ultima sessione. His finitis Patres omnes, decretis 
super altare majus positis, nomina juxta ordinem sub- 
scripsére. 

Deinde astantibus omnibus factæ sunt acclama- 
tiones. 


' ACCLAMATIONES. 

Regi saeculorum immortali, Deo Optimo Maximo, 
Ipsi honor et gloria in saecula saeculorum. 

Chor. Dignus est Dominus Deus noster accipere 
gloriam et honorem et benedictionem in saeculum sae- 
culi. 

Beatissimae Matri Dei Mariae Virgini, sine labe ori- 
ginali conceptae, laus et honor in aeternum. 

Chor. Beatam illam dicent omnes generationes et 
sit benedicta in saeculum. 

Beatissimo Pio Papae et Domino nostro, principis 
Apostolorum successori, totius Ecclesiae capiti ac vero 
Christi in terris vicario, multi anni et diuturna prosper- 
itas. 

Chor. Effundat super eum Deus noster abundantes 
divitias gratiae Suae et inimicos S. Sedis ad nihilum re- 
ducat. 

Revmo Domino Archiepiscopo Neo-Eboracensi 
hujus concilii praesuli cum multis annis magnae gratiae. 

Chor. Accipiat benedictionem a Domino in tempore 
praesenti, et in futuro saeculo coronam gloriae. 

Revmis et Dominis Episcopis qui ad hoc concilium 
celebrandum accesserunt, incrementum gratiae coelestis, 
et felix ad Ecclesias suas reditus. 

Char. Deus mittat eis auxilium de Sancto et de 
Sion semper tueatur eos. 

Episcopis et Presbyteris provinciae hujus qui bonum 
certamen certantes obdormierunt in Domino, sors inter 
Sanctos. 

Char. Lucem perpetuam et plenam mercedem bono- 
rum operum tribuat eis Dominus Deus noster. 

Fidelibus populis provinciarum nostrarum et uni- 
verso Dominico gregi pax a Deo Patre nostro, et Christo 
Jesu Filio Ejus. 

Chor. Ipse Deus pacis sanctificet eos per omnia 
tribuens eis tempus bene vivendi et spatium bene 
moriendi. 

Decreta hujus Sanctæ Synodi assidua veneratione pro- 
sequamur et fideliter custodiamus. 

Char. Semper veneremur, semper custodiamus. 

Juxta monitum apostolicum et propheticum, sata- 
gamus nos, fugientes mundi corruptionem constanter 
adhaerere Deo, donec occurramus omnes in mensuram 
aetatis plenitudinis Christi et in terram viventium. 
Arnen. Arnen. 

His finitis cantatus est hymnus Te Deum , necnon ab 
Archiepiscopo Orationes praescriptae, et impertita ab 
eodem benedictione solemni, omnes processionaliter ad 
aedes Archiépiscopales sese receperunt. 

DECRETA. 


i. 

P ATRES concilii hujus Neo Eboracensis primi pro- 
vincialis, prae omnibus et ante omnia, reverentiam 
illam, obsequium atque amorem ‘quibus Sanctam Sedem 
Apostolicam Romanam prosequuntur, in medium pro- 
ferre et palam proclamare gestiunt. Atque ideo Bea- 
tissimum Pontificem Pium IX. tanquam Sancti Petri 
successorem, Christi Salvatoris ac Magistri nostri Vicari- 
um, totius Episcopatûs ac omnium Ecclesiarum caput 
jure divino constitutum, cui etiam omnia ab ipsis in hac 
synodo agenda subjecta esse fatentur, corde ac animo 
agnoscunt et venerantur. 


n. 

Patribus imprimis visum est -ea omnia quae in sep- 
tem conciliis provincialibus Baltimorensibus, necnon in 
plenario ejusdem civitatis concilio sunt decreta et 
Apostolicae Sanctae Sedis Romanae auctoritate probata 
vel respective sancita denuo promulgare ; omnesque 
hujusce Provinciae viros ecclesiasticos commonere, 
eadem ab ipsis tanquam agendi normam, prae oculis 
habenda seduloque in omnibus esse servanda. 

III. 

Cum non raro acciderit ut gravia exorta sint mala 
propter debita a Sacerdotibus sive in aedificandis sive in 
amplificandis aut ornandis ecclesiis contracta, penitus 
inhibemus ne Sacerdotes inconsulto Ordinario aere 
alieno ecclesias gravare praesumant. 


IV. 

Patres concilii Sacerdotes omnes monitos volunt ut 
quae per plenarii concilii Baltimorensis decreta XII. et 
XIII. lata sunt exequi omni studio conentur, eosque 
Domini et Servatoris nostri nomine, enixe hortantur 
fidei et moribus puerorum, eorumque vere catholicae 
institutioni qua maxima cura invigilare, eos praesertim 
avertendo ab iis quae indifferentismum inducere va- 
leant. 


y. 

Haud supervacaneum Patres censuerunt sacerdotes 
monere, eos praesertim qui sive in dioecesibus recenter 
erectis, sive in veteribus dioecesibus ex quarum terri- 
torio novae sunt desumptae versantur, ipsis non esse 
licitum facultates extra limites dioeceseos propriae exer- 
cere absque alterius Ordinarii consensu. 

vi. 

Meminerint sacerdotes qui ecclesiis sive jam aedifi- 
catis sive aedificandis sunt praepositi, quam primum 

operam omni studio dare ut Presbyterium seu domus 
pastoralis quandocumque fieri potest, prope ipsam ec- 
clesiam aedificetur, atque Ordinario diœcesano prout 
ccetera bona ecclesiastica titulo assignetur. 

»1« Ego Joannes Arcliiepiscopus Neo Eborancensis 
definiens subscripsi. 

b Ego Joannes Episcopus Albanensis definiens 
subscripsi. 

Ego Joannes Bernardus Ep. Bost. definiens 

subscripsi. 

b Ego Joannes Ep. Buffalensis definiens sub- 
scripsi. 

b Ego Bern ardus Ep. Hartfordensis definiens 

subscripsi. 

b Ego Joannes Ep. Brookbjnensis definiens sub- 
scripsi. 

b Ego Jacobus Episc. Newarcensis definiens sub- 
scripsi. 

b Ego Ludovicus Ep. Burlingtonensis definiens 

subscripsi. 

EPISTOLA 

AD SANCTISSIMUM. 

Beatissime Pater, 

Q UÆ a nobis in Prima Neo-Eboracensi synodo pro- 
vinciali, cui hodie finem facimus, acta et decreta 
sunt, haec omnia, prout auctoritate Tua apostolica 
atque judicio supremo firmanda vel emendanda, Sancti- 
tati Tuae, qua maxima possumus et debemus obedientia 
subjicimus. RR. et Ulustriss™ Episcopus Buffalen- 
sis, qui hac in parte Procuratoris nostri vices gerit, con- 
cilii acta Sanctitati Tuae porriget, et omnia, si opus 
fuerit, fusius exponet. 

Felicem quidem existimamus insignem istum An- 
tistitem cui contingit Te, omnium fidelium Patrem, 
adire et praesentem colloqui : futurumque speramus ut 
dum ipse ad pedes Paternitatis Tuae provolutus aman- 
tissimi obsequii nostri sensus exprimet, Tu in nos etiam 
et populos nobis commissos mentis oculos advertas 
apostolicamque benedictionem effundas. 

Interea Superni Patris misericordiam precamur ut 
Te, totius Ecclesiæ summum Rectorem, elisa Xiani 
nominis hostium superbia, consiliisque devictis, felicem 
diu incolumemque conservet. 

Neo-Eboraci, Die VII. Octobris A. D. 1854. 

EPISTOLA 

AD 

SOCIETATEM AD FIDEM PROPAGANDAM. 


New York, 9 Oct., 1864. 

MESSIEURS LES MEMBEES DES CONSEILS DE L’<EUVRE DE 
LA PROPAGATION DE LA EOI. 

Messieurs, 

NTOUS venons, avec l’aide de Dieu et à la grande édifi- 
fication des fidèles, de terminer heureusement le 
premier concile de la nouvelle province de New York. 
Notre premier besoin, après nous être adressés au Père 
commun des fidèles, est d’exprimer d’une voix unanime 
notre reconnaissance à la société de la Propagation de 
la Foi. 

Dans le vaste territoire, qui forme maintenant la 
Province Ecclésiastique de New York, il n’y avait, il y 
a trente ans, que deux Mièques, onze prêtres et environ 
quarante mille Catholiques : aujourd’hui nous y comp- 
tons un Archevêque avec huit suflragans, tout près de 
cinq cents prêtres et environ un million de Catholiques. 

A la vue de ces progrès rapides de notre sainte re- 
ligion, il nous est impossible de ne point reporter nos 
pensées vers cette société admirable de la Propagation 
de la Foi, à laquelle nous sommes en grande partie re- 
devables pour un si grand bienfait ; il nous est égale- 

ment impossible de nous séparer sans vous témoigner 
notre reconnaissance à vous, Messieurs, qui en êtes 
les représentants, et en distribuez les fonds avec tant de 
sagesse. Ces millions de pauvres immigrants ; qui se ren- 
dent annuellement dans nos diocèses respectifs, et qui 
trouvent, grâce à votre charité, des prêtres et des autels ; 
ces pauvres brebis égarés, que nous avons la consolation 
de ramener tous les ans dans le bercail de l’unique 
pasteur; ces nombreux orphelins tendrement élevés 
par nos bonnes religieuses, ce nombre encore plus 
grand de jeunes enfants préservés dans nos écoles Ca- 
tholiques du poison de l’hérésie, ce corps de mission- 
naires zélés, que vous soutenez par vos prières et vos 
aumônes, tous nos fidèles, en un mot, unissent leur voix 
à la nôtre pour vous témoigner leur vive et bien sin- 
cère reconnaissance. 

Depuis longtemps, Messieurs, nous désirions établir 
parmi nous la société de la Propagation de la Foi, mais 
les circonstances dans lesquelles nous nous trouvions, ne 
nous ont pas permis de le faire dans tous les diocèses. 
Les Pères du concile de New York ont résolu de prendre 
des mesures immédiates pour la propager dans leurs 
diocèses, et ils s’empressent de vous communiquer cette 
résolution adoptée unanimement dans leur première as- 
semblée. 

Il est malheureusement trop certain qu’il existe 
maintenant dans ce pays des coalitions secrètes et puis- 
santes, dont le but n’est rien autre que d’abolir le Ca- 
tholicisme aux Etats-Unis, témoin les insultes, les ca- 
lomnies journalières aux quelles nous sommes exposés, 

témoin ces églises que l’on a incendiées ou démolies. 
A Dieu ne plaise que nous soyons découragés. Marie 
Immaculée est notre puissante et glorieuse protectrice, 
et l’extension déjà si grande du Catholicisme parmi 
nons, est un gage des miséricordes de Dieu sur notre 
église. Oui ! nous en avons la conviction, Dieu veut 
communiquer la lumière de la foi à ce peuple qu’il a 
conquis par le sang de son Fils : nous disons plus : 
Dieu veut se servir de notre nation, pour ramener à la 
vérité, ces peuples éloignés auxquels elle a accès par 
l’extension de son commerce. 

Permettez nous donc, Messieurs, de solliciter instam- 
ment la continuation des secours que vous nous avez 
accordés. Le bien, que ces allocations nous aideront à 
opérer, est un bien, qui aura des effets permanents. 
Nous vivons au milieu d’un peuple intelligent, civilisé, sur 
un territoire vaste et fertile : il nous est donc donné 
d’espérer, suivant le cours ordinaire de la Providence, 
que nos institutions pieuses seront une source de sancti- 
fication pour la génération présente et pour celles à ve- 
nir, au milieu d’un peuple qui paraît destiné à jouer un 
grand rôle dans l’histoire des nations. 

Il nous est impossible, dans une lettre, de vous 
exposer l’entendue de nos besoins. Si nous nous réjouis- 
sons d’avoir pu établir quelques écoles et Orphelinats, 
notre cœur est navré de douleur en pensant que la 
plus grande partie de nos enfants reste exposée aux 
dangers de l’erreur, à la contagion du mauvais exemple, 
sans un nombre suffisant de maîtres pour les instruire, 
de prêtres pour les sanctifier par les sacrements. Sou- 

vent nous nous réjouissons d’apprendre qu’une nouvelle 
église vient d’être consacrée au culte Catholique, mais, 
plus souvent encore nous gémissons de voix 1 des parois- 
ses entières sans pasteurs pour les guider, sans ressources 
pour construire une modeste chapelle. Cependant 
notre population Catholique devient tous les ans plus 
nombreuse par l’immigration, de sorte que les évêques 
des villes, même les plus florissantes, sont souvent à 
plaindre, ne pouvant suffir à leur construire des égli- 
ses à proportion de leur nombre toujours croissant. 
De plus il est dans la Province de New York des Evê- 
chés récemment érigés où il faudrait se procurer 
un clergé plus nombreux, des églises, des séminaires, 
où tout, en un mot est, à creér. C’est donc à juste titre, 
et j ’ose le dire avec confiance, que nous vous prions de 
nous continuer vos allocations. Il nous reste à vous 
bénir de tout notre cœur, et à vous assurer de la recon- 
naissance et du respect de tous les Pères de notre Con- 
cile. 

VENERABILIBUS FRATRIBUS 

Joanni Archiepiscopo Neo-Eboracensi , Joanni Epis* 
copo Albanensi , Joanni Bernardo Episcopo Bos - 
toniensi, Joanni Episcopo Bufaimsi, Bernardo 
Episcopo Hartfordensi, Joanni Episcopo Brooh- 
lyniensi, Jaoobo Episcopo Newarcensi, et Ludovico 
Episcopo Burlingtoniensi in fœderatis Americae 
regionibus. 


PIUS P. P. IX. 

VENERABILES FRÀTRES, SALUTEM ET APOSTOLICAM BENE- 
DICTIONEM : 

ABSEQUENTISSIMAS Litteras a Vobis subscriptas 
U reddidit Nobis Venerabilis Frater Joannes Episco- 
pus Buffalensis,«quem omni benevolentia excepimus, ac 
de vestris rebus loquentem libentissime audivimus. 
Non mediocrem certe ex ipso Venerabili Fratre, et 
iisdem vestris Litteris jucunditatem cepimus cum magis 
atque magis noverimus quae sit egregia vestra erga Nos 
et hauc Petri Cathedram Catholicae veritatis et unita- 
tis centrum pietas, amor, et observantia. Ac perli- 
benter intelleximus qua episcopali sollicitudine primam 
Neo-Eboracensem provincialem Synodum concelebran- 
dam curastis, cujus acta more majorum ad Nos misistis, 

ac precati estis, ut illa probare, vel etiam, ubi opus sit, 
emendare velimus. Congruum responsum accipietis a 
Nostra Congregatione fidei propagandae praeposita, cui 
ejusdem Synodi acta cognoscenda mandavimus, et in 
Litteris ipsius Congregationis novum habebitis docu- 
mentum praecipuae benevolentiae, qua Yos, Venerabiles 
Fratres, Ecclesiasque vestras impense prosequimur. In- 
térim vero, dum vos certiores facimus, vestris votis a 
Nobis perlibentur fuisse obsecundatum in eligendo 
novo Vindelensi seu Portlandensi Episcopo, haud possu- 
mus, quin meritis laudibus efferamus pastoralem vestram 
sollicitudinem, qua impulsi ex Sacrorum Canonum prae- 
scripto convenistis in unum, et invocato Spiritus Sancti 
lumine, communicatisque invicem consiliis ea constituere 
studuistis, quae ad Cleri disciplinam, populique fidelis 
pietatem magis magisque fovendam, ad vitiorum ger- 
mina convellenda, seductionisque pericula propulsan- 
da, ac juventutem vera fide, solidaque virtute accuratius 
instituendam conducere queant. Dum autem hunc ves- 
trum zelum Catholicis Antistitibus plane dignum sum- 
mopere commendamus, Vobis addimus animos, ut di- 
vino auxilio freti pergatis majori usque alacritate omnes 
vestri muneris partes implere, nihil unquam intentatum 
relinquentes, quo sanctissima nostra religio, ej usque salu- 
taris doctrina in istis regionibus majora incrementa susci- 
piat, ac miseri errantes ad salutis semitam redeant. Nui-, 
lis vero curis, consiliis et laboribus unquam parcite, Ve- 
nerabiles Fratres, ut, si in vestris dioecesibus reperiantur 
infideles, qui sedeant in tenebris, et umbra mortis, illos 
evangelicae legis luce illuminare, et Christo lucrifecere 

valeatis. Quo vero facilius vestrarum dioecesium indi- 
gentiis consulere, et navos ac industrios operarios ha- 
bere possitis, qui auxiliariam Vobis in vinea Domini ex- 
colenda operam praebeant, optamus vehementer, quem- 
admodum nonnullise vestro ordine hic in Urbe non 
levi animi nostri gaudio occasione Dogmaticae Nostrae 
Definitionis de Immaculato Deiparae Conceptu com- 
morantibus jam significavimus, ut collatis consiliis, con- 
80ciatisque viribus proprium vestrae nationis Clerico- 
rum collegium in hac ipsa alma Urbe Nostra erigere 
velitis. Nam pro vestra sapientia probe noscitis quantae 
in istas Dioeceses ex ejusmodi institutione utilitates pos- 
sunt redundare. Hoc enim pacto juvenes a Vobis 
electi, et in hanc urbem missi in spem religionis, veluti 
in plantario crescent, qui pietate, bonisque artibus hic 
imbuti, et incorruptam doctrinam ex ipso fonte hauri- 
entes, ac ritus, sanctissimasque caerimonias ex Ecclesiae 
omnium matris et magistrae more, institutisque addis- 
centes, atque optimis disciplinis exculti, cum in patriam 
redierint, vel parochi, vel concionatoris vel praeceptoris 
munus rite obire, atque exemplo vitae populo praelu- 
cere, rudemque plebem erudire, et errantes ad veritatis, 
et justitiae semitas reducere, doctrinaeque praesidiis 
insidiantfum hominum fallacias refellere et insaniam re- 
darguere poterunt. Si huic Nostro desiderio, quod 
spirituale istarum regionum bonum unice spectat, Vos 
obsecundare volueritis, Nos certe, quantum in Nobis erit, 
haud omittemus, Vos omni studio juvare, ut idem Col- 
legium constituere possitis. Denique persuasum ha- 
beatis velimus, fervidas clementissimo misericordiarum 

Patri preces a Nobis offeri, ut uberrima quaeque Suae 
Bonitatis dona super Vos propitius semper effundat, quae 
in dilectas quoque oves Vobis commissas copiose de- 
scendant. Atque horum auspicem, et studiosissimae 
Nostrae in Vos caritatis testem Apostolicam Benedic- 
tionem ex intimo corde profectam vestrum singulis, et 
universis istarum Ecclesiarum Clericis, Laicisque fide- 
libus peramanter impertimur. Datum Romae apud S. 
Petrum die prima Januarii, Anno 1855. 

Pontificatus Nostri Anno Nono. 


PIUS P. P. IX. 

DECRETUM 

S. CONGREGATIONIS DE PROPAGANDA EIDE. 

"DEFERENTE Emo. ac Rmo. Dno. Cardinali Bene- 
dicto Barbarinio in generali S. C. de Propaganda 
Fide conventu habito die trigesima Aprilis, 1855, EE 
RR. ac PP. censuerunt Acta et Decreta primi Concilii 
Provincialis Neo-Eboracen siquod celebrari ccepitdie xxx 
Septembris, absolutum vero est die viii. Octobris anni 
1854, nonnullis modificationibus* adhibitis juxta habi- 
tam instructionem esse approbanda. 

Hanc vero S. C. sententiam Illmo Dno Nno Pio. 
Div. Provid. P.P. IX. relatam per infrûm Secretarium 
die XIII. Mensis Maii anni 1855, Sanctitas Sua benigne 
probavit et vulgari mandavit. 

Dat, Romae ex Æd. dictae S. C. de Prop. Fide 
die nona Julii, 1855. 

J. Ph. Card. FRANSONI, Prcrf. 
Ax. Barnabo à Secretis. 

* Modificationes S. Congregationis in italicis sunt imprimatae. 

